
Изпълнителния директор
на	Изпълнителна	агенция „Автомобилна администрация“
гр. София, ул. Ген. Й. В. Гурко № 5

М О Л Б А

ОТ: Христина Кононенко, гражданка на Украйна, с ЛЧН № 7000961188, с дата на раждане 18.01.1991 г., притежаващ паспорт № GB138959, издаден на 09.09.2021 г. и валиден до 09.09.2031 г.

ОТНОСНО: Допускане до теоретичен и практически изпит за придобиване на правоспособност за управление на МПС




Уважаеми господин директор,

Казвам се Христина Кононенко и съм украински гражданин, притежаваща регистрационна карта на чужденец с предоставена временна закрила № 825215481 издадена от ДАБ и получена от СДВР гр.София с решение № 67 от 01.02.2024г. Бехи искала да положа изпит за придобиване на правоспособност за управление на МПС и да получа българско СУМПС. 

През Октомври 2023г. се записах на шофьорски курсове в СБА Лозенец.
Преди да започна обучението си, проверих, дали е възможно да се сдобия със свидетелство за МПС, предвид документа за временна закрила, който притежавам. От КАТ София,  получих позитивен отговор, на база документа, който видяха и ме увериха, че това е документ с който мога да получа шофьорска книжка, тъй като има ЛНЧ и постоянен адрес. От автошколата бяха на същата позиция и ме посъветваха да започна процедура за превод и легализация на дипломата си, след което моето обучение да започне. Учебния център успешно ме регистрира в системата на Изпълнителна агенция ‘’Автомобилна администрация’’, обучението ми започна  по план и успешно положих вътрешни изпити по теория и практика.
През март тази година, бях записана за външен изпит по теория(листовки), като платих таксата за изпита. Преди самото явяване обаче, не бях  допусната на регистрацията, защото при представяне на документ за самоличност, представих своята карта за временна закрила, която е единственият български документ, с който разполагам. Служителят от автомобилна администрация ми обясни, че не може да сканира този документ и да следователно да ме допусне до изпита, защото приема документи само под формата на пластика и само и единствено български документи.

Мисля че, следва да бъда допусната до полагането на изпит по следните съображения:

Като лице с временна закрила имам това право. По чл. 3, ал. 1 ЗЧРБ чужденците в Република България имат всички права и задължения според българските закони и ратифицираните международни договори, по които Република България е страна, с изключение на тези, за които се изисква българско гражданство. Съгласно чл. 4, ал. 2 ЗБЛД чужденец, пребиваващ на територията на Република България, имам право на свидетелство за управление на моторно превозно средство в случаите, определени със закон.
В случая временната закрила на основание чл. 39, ал. 1, т. 1 от Закона за убежището и бежанците (ЗУБ) представлява вид разрешено пребиваване. По силата на член 2, б. ж от Директива 2001/55/ЕО на Съвета за минималните стандарти за предоставяне на временна закрила в случай на масово навлизане на разселени лица и за мерките за поддържане на баланса между държавите членки в полагането на усилия за прием на такива лица и понасяне на последиците от този прием (Директива 2001/55/ЕО) за "разрешение за пребиваване" се приема всяко разрешение или одобрение, издадено от властите на държава-членка, в предвидената от законодателството на тази държава форма, даващо на гражданина на трета държава или на лицето без гражданство основание да пребивава на нейната територия.
Допълнително в чл. 8 от Директивата изрично е написано, че държавите-членки приемат мерките, необходими за предоставяне на лицата, ползващи се с временна закрила, на разрешения за пребиваване за целия срок на закрилата. Съгласно пар. 1а от ДР на ЗУБ този закон въвежда разпоредбите на Директива 2001/55/ЕО. Това означава, че временната закрила е вид разрешение за пребиваване и аз  отговарям на първата предпоставка на чл. 4, ал. 2 ЗБЛД.
Аз отговарям и на втората предпоставка, която е да е посочено това право в определен закон. Съгласно разпоредбата на чл. 2, ал. 1 от Закона за чужденците в Република България /ЗЧРБ/ чужденец по смисъла на този закон е всяко лице, което не е български гражданин, а разпоредбата на чл. 39, ал. 1, т. 2 от Закона за убежището и бежанците /ЗУБ/ предвижда, че чужденците с предоставена временна закрила имат право на на труд и професионално обучение.

Според легалното определение на понятието професия е легално дефинирано в § 1, т. 2 от ПЗР на Закон за професионалното образование и обучение. Според разпоредбата "професия" е вид трудова дейност, за която се организира професионално образование и професионално обучение. Придобиването на правоспособност за управление на МПС е предпоставка за упражняване на различни професии, съответно придобиването на СУМПС влиза в хипотезата на чл. чл. 39, ал. 1, т. 2 ЗУБ.
Съгласно чл. 2, ал. 1 от издадената на основание чл. 152 и чл. 153 от ЗДвП Наредба № 31/26.07.1999 г. за изискванията, условията и реда за придобиване на правоспособност за управление на моторно превозно средство, правоспособността за управление на МПС се придобива след задължително обучение в присъствена форма, в съответствие с изискванията, при условията и по реда на тази наредба като на основание ал. 2, придобитите при задължителното обучение знания, умения и поведение се проверяват чрез изпит, проведен също при условията и по реда на наредбата. Разпоредбата на чл. 2, ал. 3 от наредбата предвижда, че на лицата, положили успешно изпита, се издава свидетелство за управление на МПС, с което се удостоверява правоспособността за управление на МПС от съответната категория. В същия смисъл разпоредбите на чл. 3, ал. 3, пред. първо и чл. 50, ал. 1 от ЗБЛД определят свидетелството за управление на МПС като индивидуален удостоверителен документ за правоспособност за управлението на МПС.
За да управлява МПС водачът трябва да притежава СУМПС /чл. 150а, ал. 1 от ЗДвП/, което се издава от органите на МВР при наличието на предвидените в закона условия /чл. 151 от ЗДвП и чл. 152 от ЗДвП/ и удостоверява правоспособността на водача, т. е. удостоверява, че посоченото в него лице има право да управлява МПС от съответната категория. Самата правоспособност да се извършва такава дейност не се поражда от притежаването на СУМПС, а е предпоставка за издаването му и се извежда от сложен фактически състав, визиран в чл. 150 от ЗДвП - чл. 152 от ЗДвП.
Чл. 36 ПИБЛД гласи на чужденците с разрешено пребиваване в Република България и с придобита правоспособност съгласно ЗДвП се издава свидетелство за управление на МПС по реда на тази глава въз основа на подадено заявление по образец съгласно приложение № 2а.
По чл. 33 ПИБЛД - Свидетелство за управление на МПС се издава след придобиване на правоспособност по Закона за движението по пътищата (ЗДвП). Свидетелство за управление на МПС се издава и подменя въз основа на заявление по образец съгласно приложение № 2а, подадено лично в звената "Пътна полиция" на СДВР/ОДМВР по постоянния адрес на заявителя и след представяне на лична карта, временна карта за самоличност, паспорт или предходно издадено свидетелство за управление на МПС.
Съгласно разпоредбите на чл. 5, ал. 1 от Правилник за издаване на български лични документи, български личен документ се издава въз основа на подадено заявление по образец, а на основание чл, 7, ал. 1, т. 6, б. а от ПИБЛД за издаване и подмяна на българско свидетелство за управление на МПС, както и за подмяна на чуждестранно свидетелство за управление на МПС заявления се подават в звената "Пътна полиция" при СДВР/ОДМВР по постоянен адрес, като съгласно ал. 2 от чл. 7 при подаване на заявлението лицата удостоверяват самоличността си чрез представяне на документ за самоличност, документ за пътуване или друг заместващ документ.
Наистина съгласно чл. 40, ал. 3 от Закона за убежището и бежанците регистрационната карта на чужденец издадена на основание чл. 39, ал. 1, т. 1 не удостоверява самоличността на чужденеца. В случая следва да се удостовери самоличността чрез моя национален документ за задгранично пътуване.
 Аз съм  е чужденец ползващ се от временна закрила, за която имам издадена  регистраци онна карта, за удостоверяване на личността на чужденеца чл. 57, ал. 2 от Закон за българските лични документи е неприложим. Разпоредбата се отнася за лица без гражданство и чужденците, получили убежище, статут на бежанец или хуманитарен статут, но не и временна закрила.
Съгласно чл. 57, ал. 1 ЗБЛД чужденците, на които е разрешено пребиваване в Република България при условията и по реда на Закона за чужденците в Република България, се легитимират с национален документ за задгранично пътуване и удостоверяват правото си на пребиваване с разрешение за пребиваване съгласно изискванията на Регламент (ЕО) № 1030/2002. Въпреки, че алинеята се отнася до чужденците получили разрешение за пребиваване по ЗЧРБ следва по аналогия да се приложи тази разпоредба. Съгласно чл.46, ал.2 от Закона за нормативните актове когато нормативният акт е непълен за уредените от него случаи се прилагат разпоредбите, които се отнасят до подобни случаи, при условие, че това отговаря на целта на нормативния акт и на правилата на морала. Лицата пребиваващи в Република България с предоставена временна закрила не разполагат с български личен документ по ЗБЛД, следователно единствената възможност да се удостовери личността им е по чл. 57, ал. 1, чрез паспорт издаден от държавата им по произход. В случая регистрационната карта удостоверява, че лицето притежава правата по чл. 39 ЗУБ, подобно на разрешението за пребиваване по ЗЧРБ, което удостоверява само правото на пребиваване, а самоличността и следва да се докаже чрез нейния национален документ за задгранично пътуване.

Аз имам разрешение за пребиваване съгласно Директива 2001/55/ЕО. Съгласно ЗЧРБ и ЗУБ  и имам  право да придобия правоспособност за управление на МПС и следва да бъда допусната до изпит. Законът изисква представяне на личен документ, който аз притежавам под формата на украински паспорт и в допълнение към него представям картата си за времена закрила издадена от ДАБ.  

Както следва от разпоредбите на чл. 36 от Наредба № 38 от 16 април 2004 г. за условията и реда за провеждането на изпитите на кандидати за придобиване на правоспособност за управление на моторно превозно средство и реда за провеждане на проверочните изпити и чл. 18 от Инструкция № 3 от 17 октомври 2008 г. за организиране и провеждане на изпитите на кандидатите за придобиване на правоспособност за управление на моторно превозно средство длъжностното лице, определено за провеждане на теоретичния изпит, извършава проверка за това дали явилото се лице отговаря на самоличността на кандидата, включен в протокола за изпита, за което сверява записаните личните данни с тези на валидния личен документ. Докато не се допуска до изпит лицето, което е без валиден документ за самоличност, то аз имам валиден документ за самоличност – международен паспорт и регистрационната карта за времена закрила издадена от ДАБ.
В действителност в чл. 4, ал. 1 от Инструкцията е посочено, че чужденците се допускат до изпит, когато притежават документ за продължително или постоянно пребиваване на територията на Република България, издаден съгласно изискванията на Закона за българските лични документи, но така изложена разпоредбата противоречи на по-горестоящи нормативни актове. Както е посочено по-горе, лицето с временна закрила има право на СУМПС /чл. 4, ал. 2 ЗБЛД, във вр. с чл. 39, ал. 1, т. 2 ЗУБ и чл. 8 Директива 2001/55/ЕО/, но няма български документи за самоличност издаден по ЗБЛД, защото регистрационната карта не представлява документ за самоличност /чл. 40, ал. 3 ЗУБ/.
Въвеждането на допълнително изискване от Инструкцията за допускане до изпит единствено след представяне на документ за самоличност издаден по реда на ЗБЛД, от лице, на което законодателят е предоставил правото на СУМПС, но не и на български личен документ би представлявало допълване на закона, което е равно на противоречие с по-горестоящи императивни норми. Чрез недопускането ми до изпит, мойте  права биват ограничени въпреки разпоредбите в ЗБЛД, с които и се предоставя правото ми на СУМПС и с които се отбелязва, че личността ми следва да се удостовери чрез националния и паспорт. Когато постановление, правилник, наредба или инструкция противоречат на нормативен акт от по-висока степен, правораздавателните органи прилагат по-високия по степен акт - чл. 15, ал. 3 ЗНА. Още повече в чл. 33 ПИБЛД се изисква да се представи паспорт, но няма изискване да е паспорт издаден от българските власти.
Служителите на Изпълнителна агенция "Автомобилна администрация", натоварени със задълженията да установят личността и да допуснат до теоретичен изпит за придобиване на правоспособност за управление на МПС, следва да приемат правоимащите лица, които са записани в протокола и са представили валиден документ за самоличност, какъвто аз притежавам. Недопускането на същите извън изрично регламентираните хипотези е незаконосъобразно действие, то не намира опора в закона и е в нарушение на принципите на законност по чл. 4, ал. 1 АПК и на съразмерност по чл. 6, ал. 1 и, ал. 5 АПК, които задължават административните органи да действат в рамките на правомощията си, установени от закона, да упражняват тези правомощия по разумен начин, добросъвестно и справедливо и да се въздържат от актове и действия, които могат да причинят вреди, явно несъизмерими с преследваната от закона цел.

По горепосочените обстоятелства моля аз Христина Кононенко, гражданка на Украйна, с ЛЧН № 700096118, да бъда допусната до теоретичен и практически изпит за придобиване на правоспособност за управление на МПС.




Приложения:

•	Регистрационна карта на чужденец с предоставена временна закрила    № 825215481;
•	Международен паспорт на Христина Кононенко;
•	Фактура за платен курс
•	Снимка на учебен картон
•	Снимка от профил в сайт на ‚”Автомобилна администрация‘‘


 
С уважение: ................................................

/Христина Кононенко/

